Klovner i kamp

**Klovner i kamp** er en norsk hiphop-gruppe fra Tåsen i Oslo. 

Bandet startet i 1994, da som en duo bestående av Aslak Hartberg («Alis») og Sveinung Eide («Dr. S»). Etter kort tid fikk bandet et nytt medlem, Esben Selvig («Dansken»).  Klovner i kamp hadde dette tremannsoppsettet i flere år, men Dr. S forlot gruppen rett før debutplata kom ut, og i stedet for ham ble Thomas Gullestad («Fingern» eller «DJ Goldfinger») med i bandet i 2000.

I 1999 dannet Klovner i kamp sammen med bandet Oslo Fluid, Larry Bringsjord og Jakob Kielland plateselskapet City Connections som blant annet utga en EP kalt *Bare meg* i 1999. Den hadde tre sanger; «Bare meg», «Det var saker» og «Go' saker». Året etter kom bandets første albumutgivelse, *[[Schwin]]*. For albumet ble de nominert til Alarmprisen 2001 i klassen årets hiphop/rapalbum.

Bandets andre album, *[[Bjølsen hospital]]*, ble gitt ut i 2001. For albumet fikk de Spellemannprisen 2001 i klassen hip-hop, mens Selvig og Hartberg fikk Edvard-prisen 2002 i klassen tekst til musikk for låten «Nattens sønner» fra albumet. Albumet ble også nominert til Alarmprisen 2002 i klassen årets hiphop/rapalbum og solgte  eksemplarer.

Bandet ga ut albumene *[[Kunsten å fortelle]]* i 2003 og *[[Ørnen tek ikkje unga]]* i 2005. De ble oppløst i 2006 og hadde sin avslutningskonsert på Rockefeller 1. september.

I 2009 ble de gjenforent for en konsert under Roskildefestivalen.

Bandet ble gjenforent i 2013. 21. september arrangerte de nok en konsert som i utgangspunktet skulle være en engangsforestilling, men det ble satt opp ekstraforestilling helgen etter. I løpet av 2014 og 2015 holdt de flere konserter. Ved slutten av 2015 ga Klovner i kamp ut singelen «Langt å gå» i forbindelse med Flåklypa-filmen *[[Solan og Ludvig – Herfra til Flåklypa]]*. 8. april 2016 utga de EP-en *Kjærlighetstrilogien*. De ble nominert til Spellemannprisen 2016 i klassen årets musikkvideo for «Min aller beste venn» fra EP-en. Videoen var regissert av Marie Kristiansen.

Flere av medlemmene fra Klovner i kamp er nå medlemmer av bandet Yoga Fire sammen med Apollo og bandets tidligere lydmann Søren «Posen» Brandt.

## Medlemmer
* Aslak Hartberg*, *«Alis»*
* [[Sveinung Eide]]*, *«Dr. S»*
* Esben Selvig*, *«Dansken»*
* [[Thomas Gullestad]]*, *«DJ Goldfinger»*

## Diskografi

### Studioalbum
* *[[Schwin (album)|Schwin]]* – 2000
* *[[Bjølsen hospital]]* – 2001
* *[[Kunsten å fortelle]]* – 2003
* *[[Ørnen tek ikkje unga]]* – 2005
* *[[Bjølsen Solreiser]]* – 2024

### EP-er
* *Bare meg* EP – 1999
* *Tykt og tynt* (EP, 4 spor, 16 minutter) – 2001, plateselskapet MTG
* *[[Fritt vilt EP]] - 2003
* *Kjærlighetstrilogien* EP - 2016

=== Singler ===
* «Et Juleevangelium» – 2005
* «Langt å gå» – 2015
* «Hollywood» – 2017
* «Heimebane» – 2019
* «Herregud» – 2020

== Priser og utmerkelser ==
* Nominert [[Alarmprisen 2001]] i klassen årets hiphop/rapalbum for *Schwin*
* [[Spellemannprisen 2001]] i klassen Hip-Hop for albumet *Bjølsen hospital*
* Nominert til [[Alarmprisen 2002]] i klassen årets hiphop/rapalbum for *Bjølsen hospital''
* Edvard-prisen 2002 til Selvig og Hartberg i kategorien tekst til musikk for låta «Nattens sønner».
* Nominert til Spellemannprisen 2016 i klassen årets musikkvideo for «Min aller beste venn» regissert av Marie Kristiansen

## Referanser


## Eksterne lenker
* 
* 
*  Diskografi fra norskhiphop.no